Enrique Peña Nieto

Polaiteoir Meicsiceach agus an 57ú uachtarán ar Mheicsiceo is ea Enrique Peña Nieto, a rugadh ar 20 Iúil 1966 in Atlacomulco i stát Mheicsiceo. D'oileadh mar dhlíodóir é. Bhí Peña Nieto ina Rúnaí Riaracháin do Stát Mheicsiceo sna blianta 2000-02, ina Ionadaí don 13ú Toghcheantar don stát sna blianta 2003-04, agus mar ghobharnóir ar an stát sna blianta 2005-11 sular toghaíodh é mar uachtarán. Is ball é den Pháirtí Institiúideach Réabhlóideach (Spáinnis: Partido Institucional Revolucionario nó PRI). 

Toghadh Peña Nieto mar uachtarán ar 1 Iúil 2012 le 39% de na vótaí. Agus é in oifig bhí an PRI i gcumhacht arís i ndiaidh bearna 12 bliain. Ghlac na mílte daoine páirt in agóidí i gcoinne Nieto, go háirithe baill den ghluaiseacht mac léinn úd, #YoSoy132.

Thosaigh Peña Nieto a théarma le moladh ó 50% de lucht na tíre ach le titim luach an peso agus fás mall sa gheilleagar thit an figiúr sin go 35% faoin mbliain 2015. I measc na gconspóidí a bhí le feiceáil le linn a uachtaránachta tá éalú Joaquin "El Chapo" Guzman, "tiarna drugaí", as Príosún Altiplano i 2015, agus líomhaintí gur bradaíl a bhí ina théis sa scoil dlí. Lochtaíodh é go dian as an mbealach ar chuir sé aghaidh ar fhuadach agus dúnmharú na 43 mac léinn in Iguala, Guerrero, sa bhliain 2014. De réir Reforma, nuachtán Meicsiceach, bhí ráta molta 23% faoi mhí Lúnasa, 2016. 12% ar a shon a fuarthas ar 19 Eanáir, 2017. Cé gur bhuail sé le Trump sula ndeachaigh Trump in oifig, ar 26 Eanáir 2017, dhiúltaigh Peña Nieto bualadh le leis an Uachtarán Trump i ndiaidh a ndúirt t-uachtarán nua Meiriceánach faoi thógáil bhalla ar an teorainn idir an dá thír agus éileamh Trump go n-íocfadh Meicsiceo as an mballa.

Tagairtí

Naisc sheachtracha
Suíomh oifigiúil Peña Nieto, i Spáinnis amháin. Dáta rochtana 29 Eanáir 2017

Meicsiceo
Daoine a rugadh i 1966
Daoine beo